20/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.45347 e DH. W15.46714. Aluminios Cortizo, SA, e Concello de Padrón. Obras de desvío permanente dun treito de 260 m do rego de Pasales e obras do proxecto de urbanización do sector do solo urbanizable industrial de Extramundi de Abaixo, Padrón

ALUMINIOS CORTIZO, S. A. solicita de Augas de Galicia a legalización de obras no lugar de Extramundi de Abaixo, parroquia de Padrón (Santiago), no t. m. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45347 As obras solicitadas consisten na legalización de diversas obras consistentes, entre outras, no desvío permanente dun treito de 260 m do rego de Pasales, así como outras na zona de policía e correspondentes á explanación e posterior construción de dúas naves industriais e a ampliación doutra, correspondente ao complexo industrial sito no lugar da Agra da Serra e en Granxa, terreos vinculados ao lugar de Estramundi de Abaixo, parroquia de Padrón (Santiago), concello de Padrón, provincia da Coruña. Ademais do desvío e anulación do anterior leito, na zona comprendida entre a nova posición do rego e a zona destinada a uso industrial achegou o promotor os documentos: proxecto de urbanización, reforma de estudo hidráulico e o documento de propostas de actuación (no que sigue os denominaremos proxecto), todos eles para fixar as obras da zona de policía entre outras da execución dun proxecto de urbanización do sector do Plan Parcial que achega o concello, aprobado definitivamente polo mesmo con data 28/2/2013. A descrición polo miúdo dos treitos executados agrupados de xeito homoxénea, e facendo referencia aos perfís do proxecto é a seguinte: A nova posición da canle percorre a media ladeira en terreos lindeiros do ámbito da actuación co camiño de acceso existente aos montes de San Gregorio (ou Parque San Gregorio) e Castro, entre os puntos de coordenadas aproximada (PCA) X=526356: Y=4733199 e X=526491: Y=4733225. Nesta zona a sección do desvío é natural co noiro de ribeira dereita coincidente coa saia do terreo na medida do posible e mantendo a vexetación de ribeira, e o noiro esquerdo cunha magnitude de 30° ata alcanzar a cota de explanación da ampliación da nave de lacados definida en canto a aliñación exterior polo proxecto. A canle descende ao igual que o recheo executado entre as nave de lacados e a canle, baixando do nivel 41 ao nivel 38. Segundo o proxecto o volume de recheo é duns 22684 m 3 na zona destinada á urbanización. Tamén se fixo a anulación de 141 m da antiga canle empregándose para isto 106 m 3 de recheo con material de canteira. Corresponde a unha zona onde se constata a existencia dunha lagoa de forma exterior de ameba, sendo a saída principal da lagoa na dirección aos treitos 4 e 5 coincidente cun dique aliviadoiro de escollera aberta centrado no PCA X=526502: Y= 4733242. A dimensión transversal máxima da ameba e duns 22 m (entre o noiro do camiño en dirección á liña de fachada das naves) e a profundidade no réxime medio de estiaxe de 1 m de altura. Segundo o proxecto requírense de 124 m 3 de escavación. Trátase dun treito que se dispón entre o dique de saída da lagoa e a canalización do treito 5, diferenciándose deste último en que ten unha pendente media do 8 % ata chegar ao PCA X=526564: Y=4733291. A sección é mediante un caixón en U con paredes e fondo de pedra de tamaños que van de 0,10 a 1,00 m, largo variable entre 1,70 e 2,30 m e altura mínima de 1,00 m. A canle descende nunha zona onde segundo os perfís transversais fíxose un recheo na marxe esquerda do desvío –tapando así un dos antigos brazos do Pasales– e escavación na marxe dereita, regularizando así as pendentes máximas que se xeran na zona de urbanización. A canle descende dende o nivel 38 ata o nivel 31,5, e a explanada intermedia entre a nova nave de almacén intelixente de produto terminado se xera a unha altitude media de entre 36 e 34 m. O volume de movemento de terras ascende segundo o proxecto na zona pública a un total de 722 m 3 de escavación e 5691 m 3 de recheo. Nesta zona instalouse unha tubaxe D=1,40 nos últimos 10 m do treito que ten por finalidade comunicar as explanacións de ámbalas dúas marxes co fin de xerar espazo para os aparcadoiros previstos no proxecto. Na anulación dos 93 m de canle desta zona empregáronse 70 m 3 de recheo con material de canteira. A distancia mínima existente entre o almacén intelixente e a nova canle é de 25 m. Sitúase augas abaixo do 4 ata chegar ao PCA X=526638: Y=4733345. Este treito mantense o antigo canle fixado por mor da resolución do presidente de Augas de Galicia de data 11/01/2012, con dimensións de 2,30 m de largo e 1 m de altura, executado en cachotería embebida de formigón. As obras obxecto de legalización feitas no treitos son o recheo nos anteditos perfís, e a construción dunha nave de loxística recuada ao anterior almacén de produtos terminados e que ten no perfil 10T a distancia ao leito a uns 10 m. O recheo nesta zona segundo o proxecto achegado ascende a 3949 m 3 e sirve de soporte a unha rúa que chega á zona de aparcadoiros sita no treito 4. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 6 de marzo de 2017 O xefe do servizo territorial Ángel Gómez Rey